《次密印精蓝光上人韵二首 其一》
元代·叶颙

蔬饭度春秋，何心向外求。但能存取舍，自足绝恩雠。

岁月惊青鬓，风霜变白头。腾腾常任运，无果亦无脩。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。